КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«2009 вося видзтöм сьöм тшöт весьтö Коми Республикалöн удж рынокын ёсьлун чинтöм кузя содтöд мероприятиеяс збыльмöдöм (2010 во вылö)» торъя мога республиканскöй уджтас йылысь**

Коми Республикаса Правительство шуис:

1. Вынсьöдны «2009 вося видзтöм сьöм тшöт весьтö Коми Республикалöн удж рынокын ёсьлун чинтöм кузя содтöд мероприятиеяс збыльмöдöм (2010 во вылö)» торъя мога республиканскöй уджтас содтöдын индöм серти.

2. Тайö шуöмыс вынсялö сійöс примитан лунсянь.

Коми Республикаса Юралысь В.Гайзер

Сыктывкар

2010 вося рака тöлысь 30 лун

79 №

ВЫНСЬÖДÖМА

Коми Республикаса Правительстволöн

2010 во рака тöлысь 30 лунся 79 №-а шуöмöн

(содтöд)

«2009 вося видзтöм сьöм тшöт весьтö Коми Республикалöн удж рынокын

ёсьлун чинтöм кузя содтöд мероприятиеяс збыльмöдöм (2010 во вылö)"

**ТОРЪЯ МОГА РЕСПУБЛИКАНСКÖЙ УДЖТАС**

«2009 вося видзтöм сьöм тшöт весьтö Коми Республикалöн удж рынокын ёсьлун чинтöм кузя содтöд мероприятиеяс збыльмöдöм (2010 во вылö)» торъя мога республиканскöй уджтаслöн

**ПАСПОРТ**

|  |  |
| --- | --- |
| Уджтас ним | «2009 вося видзтöм сьöм тшöт весьтö Коми Республикалöн удж рынокын ёсьлун чинтöм кузя содтöд мероприятиеяс збыльмöдöм (2010 во вылö)» торъя мога республиканскöй уджтас (водзö – Уджтас) |
| Удж да йöзöс уджöн могмöдöм кузя федеральнöй службакöд йитöд кутöм вылö Россия Федерацияса субъектлöн олöмö пöртысь власьт уполномочитöм органлöн – Уджтас закажитысьлöн ним | Коми Республикаса йöзöс уджöн могмöдöмöн веськöдланін |
| Уджтас дасьтöмлы подув | «Россия Федерацияын йöзöс уджöн могмöдöм йылысь» Россия Федерацияса 1991 во косму тöлысь 19 лунся 1032-1 №-а Оланпас, «Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн бюджетъяслы федеральнöй бюджетысь 2010 да 2011 воясын субсидияяс сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм |
| Уджтас олöмö пöртан кадколаст | 2010 во |
| Уджтаслöн медшöр мог | 2009 вося видзтöм сьöм тшöт весьтö содтöд мероприятиеяс збыльмöдöмöн чинтыны Коми Республикаса удж рынокын ёсьлун |
| Уджтаслöн могъяс | уджтöмалысь гражданалы асьнысö уджöн могмöдöм вылö отсöг сетöм |
| Уджтаслöн медшöр мероприятиеяс | уджтöмалысь гражданалы асьнысö уджöн могмöдöм вылö отсöг сетöм |
| Кытысь да кыдзи могмöдсьö сьöмöн Уджтас | федеральнöй бюджетысь 2010 воын ставнас Уджтас олöмö пöртöм вылö колö 1923185,92 шайт |
| Уджтаслöн торъя мога петкöдлантор | уджтöмалан граждана лыд, кодъяслы федеральнöй бюджетысь 2009 вося видзтöм сьöм тшöт весьтö лоö сетöма государствосянь отсöг |
| Уджтас кывкöртöдлöн петкöдланторъяс | 32-ысь абу этшаджык уджтöмалысь гражданалы асьнысö уджöн могмöдöм вылö отсöг сетöм. |
|  |

I. Уджтаслöн кутшöм могыс да кыдзи збыльмöдны сійöс

торъя мога уджтас методöн

2009 воын Коми Республикалöн удж рынокын серпасыс тöдчымöн омöльтчис.

2009 во пом вылö официальнöя пасйöм уджтöмалысьяслöн лыдыс вöлi 16,8 сюрс морт да содiс воддза волöн сэтшöм жö кадколаст серти 39,1% вылö. 2009 вося öшым тöлысь 31 лун вылö пасйöм уджтöмалан тшупöдыс (экономика боксянь активнöй олысь лыд дорö уджтöмалысьяслöн лыдыс) лоис 2,9% (2008 волöн сэтшöм жö кадколастö – 2,2%). Йöзöс уджöн могмöдан органъясö организацияяссянь колана уджалысьяс вылö шыöдчöмъясыс 2009 во пом вылö чинiс 21,9% вылö, 2008 во пом серти.

Рострудлöн лыдпасъяс серти, 2009 воын Коми Республикаын 15 - 72 арлыда экономика боксянь активнöй олысь лыдыс вöлі 570 сюрс морт, либö республикаса олысьяслöн 59,8%. На лыдын 498,7 сюрс морт (87,5%) уджалісны экономикаын да 60,5 сюрс морт (10,6%) эз уджавны, но ёна корсисны сійöс да Войтыркостса удж котыртан методология серти лыддьыссисны кыдзи уджтöмалысьяс. Республикаын ставнас уджтöмалан тшупöдыс лоис 10,8% (Россия пасьта шöркодя – 7,7%).

Йöзöс уджöн могмöдан государственнöй органъясын пасйöм уджтöм граждана лыдыс, öти прöст удж места сетöм вылö арталöмöн, 2009 во пом вылö республикаын вöлі 4,6 морт (каръясын – 3,2 морт, сиктъясын – 13,4 морт). 2008 волöн öшым тöлысь 31 лунсянь 2009 волöн öшым тöлысь 31 лунöдз кадколастö пасйöм уджтöмалысьяслöн лыдыс содiс 12069 мортсянь 16786 мортöдз да чинiс уджалан вын вылö коланлуныс 0,8 сюрс морт вылö. Республикаса удж рынок вылын ёсьлуныс содiс тайö кадколастнас öти прöст удж места вылö уджтöм гражданалöн 2,7-сянь 4,6-öдз.

Дыр кад кежлö дугöдöм производство, организацияяслысь сьöмöн олöм бурмöдöм кузя мероприятиеяс нуöдігöн организационно-штатнöй вежсьöмъяс да мукöд помка вöсна (абу тыр уджалан кад режим, бытьöн уджтöмалöм, удждонтöг отпускъяс сетöм вöсна) "тыдавтöм" уджтöмалöм 2010 воын вермас артавсьыны 15,0 – 16,2 сюрс морт мында, мый лоö Коми Республикаын экономикаын активнöй уджалысь лыд серти 2,7 – 2,9%. 2010 во чöжöн "тыдавтöм" уджтöмалöм вермас вуджны восьсаö. Республикаын организацияясысь став прöстмöм уджалысьлöн öтувтöм лыдыс вермас лоны 14 - 15 сюрс морт. Уджалысьяслöн лыдыс вермас чинны пöшти став материальнöй производствоын, а сідзжö услугаясöн могмöдан юкöнын. Тöдчымöн вежсьöмъяс вермасны лоны промышленносьт, стрöитчöм, транспорт юкöнъясын.

Уджалысьясöс уджысь прöстмöдöм вöсна, восьса удж рынокын содö уджалан вынъяс вылö вöзйöмъяс, мый серти содö уджтöмалан лыд. Сы вöсна мый чиніс удж вылö примитöм (чинісны прöст удж местаяс), уджтöмалысь гражданалы, став сикас велöдан учреждение помалысьяслы, кодъяс медводдзаысь пырöны удж рынокö, лоис сьöкыдджык аддзыны удж.

Татшöм условиеясын талунъя лун вылö коланаöн лоö сетны отсöг ичöт предпринимательство сöвмöдöм вылö да уджтöмалысь гражданаöс асьнысö уджöн могмöдöм вылö, сы лыдын отсавны олысьяслы юöрöн, бизнес-планъяс дасьтöмöн да йöзöс уджöн могмöдан шöринъяскöд сёрнитчöмъяс кырымалöмöн, сетны асьнысö уджöн могмöдöм вылö сьöм уджтöмалысь граждана пиысь кандидатураяс бура бöрйöмöн.

Федеральнöй бюджетысь 2009 вося видзтöм сьöм тшöт весьтö уджтöмалысь гражданаöс асьнысö уджöн могмöдöм кузя содтöд мероприятиеяссö позьö збыльмöдны тайö Уджтас серти да тайö уджыс отсалас чинтыны Коми Республикаса удж рынокын ёсьлунсö.

II. Уджтаслöн медшöр могъяс да могъяс

Уджтаслöн медшöр мог – 2009 вося видзтöм сьöм тшöт весьтö содтöд мероприятиеяс збыльмöдöмöн чинтыны Коми Республикаса удж рынокын ёсьлун.

Медым збыльмöдны Уджтасын пуктöм медшöр могсö, колö сетны отсöг уджтöмалысь гражданалы асьнысö уджöн могмöдöмын.

III. Уджтас збыльмöдан кадколаст

Уджтас збыльмöдан кадколаст – 2010 во.

Уджтас кутас збыльмöдсьыны 2 этапöн:

1 этап – 2010 вося рака-косму тöлысьяс. Тайö этапын дасьтöны да вынсьöдöны Уджтасöн индöм нормативнöй правовöй актъяс, нуöдöны уджтöмалысь гражданаöс Уджтасын участвуйтны позянлун да сылöн условиеяс йылысь юöртöм кузя мероприятиеяс.

2 этап – 2010 вося ода-кора-öшым тöлысьяс - уджтöмалысь гражданалы асьнысö уджöн могмöдöм вылö отсöг сетöм кузя Уджтасса мероприятиеяс збыльмöдöм (Уджтас дорö 1 содтöд).

IV. Уджтасса мероприятиеяслöн система

|  |  |  |  |
| --- | --- | --- | --- |
| Д/в № | Мог, мероприятие ним | Збыль-мöдан кадколаст | Кывкутысь олöмö пöртысь |
| 1. | Уджтöмалысь гражданаöс асьнысö уджöм могмöдöм вылö уджтöмалысь гражданалы сьöм сетан пöрадок дасьтöм | 2010 во | Коми Респуб-ликаса йöзöс  уджöн могмöдöмöн веськöдланін |
| 2. | Уджтöмалысь гражданалы ичöт предпринимательство да асьнысö уджöн могмöдан юалöмъяс кузя юöрöн да консультацияясöн услугаяс сетöм | 2010 во | Коми Респуб-ликаса йöзöс  уджöн могмöдöмöн веськöдланін |
| 3. | Ассьыныс делö восьтны кöсйысь уджтöмалысь граждана лыдысь кандидатураяс бöрйöм | 2010 во | Коми Респуб-ликаса йöзöс  уджöн могмöдöмöн веськöдланін |
| 4. | Уджтöмалысь гражданалы тестирование (анкетирование) нуöдöм сы могысь, медым тöдмавны, эм-ö сямлун да дасьлун нуöдны асшöр удж | 2010 во | Коми Респуб-ликаса йöзöс  уджöн могмöдöмöн веськöдланін |
| 5. | Уджтöмалысь гражданалы асьнысö уджöн могмöдöм вылö субсидияяс сетöм (юридическöй кывкутысьöс государственнöя пасйöм йылысь свидетельство да юридическöй кывкутысьясöс Öтувъя государственнöй реестрö гижöдсö пыртöм йылысь свидетельство петкöдлiгöн – юридическöй кывкутысьяслы; асшöр уджалысьöн торъя мортöс государственнöя пасйöм йылысь свидетельство да асшöр уджалысьöс Öтувъя государственнöй реестрö гижöдсö пыртöм йылысь свидетельство сетiгöн – асшöр уджалысьяслы; адвокатлысь эскöданпас петкöдлiгöн – адвокатъяслы) | 2010 во | Коми Респуб-ликаса йöзöс  уджöн могмöдöмöн веськöдланін |

V. Уджтасса мероприятиеяс збыльмöдан механизм да сійöс олöмö пöртöм бöрся видзöдöм

Уджтассö збыльмöдö Коми Республикаса йöзöс уджöн могмöдöмöн веськöдланін веськыда да йöзöс уджöн могмöдан государственнöй службалöн Коми Республикаса государственнöй учреждениеяс пыр (водзö – йöзöс уджöн могмöдан шöринъяс), кутшöмъяс эмöсь Коми Республикаын кар кытшъясса быд муниципальнöй юкöнын да муниципальнöй районъясса быд муниципальнöй юкöнын.

Уджтасса мероприятиеяс могмöдсьöны сьöмöн федеральнöй бюджетысь торъя мог вылö сетöм субсидияясысь бöр бергöдöм сьöм коляс тшöт весьтö, мый абу видзöма 2009 воын.

Уджтасса мероприятиеяс збыльмöдöм вылö бюджетнöй сьöм медшöр юклысьöн да босьтысьöн лоö Коми Республикаса йöзöс уджöн могмöдöмöн веськöдланін, бюджетнöй сьöм босьтысьясöн – йöзöс уджöн могмöдан шöринъяс.

Уджтас финансируйтöм вылö сьöмсö сетöны да видзöны ««Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтасса мероприятиеяс финансируйтöм вылö сьöм сетан да видзан правилöяс вынсьöдöм йылысь» Коми Республикаса Правительстволöн 2010 во урасьöм тöлысь 10 лунся 30 №-а шуöм серти.

Кыдзи Коми Республикаса олöмö пöртысь власьтлöн уполномочитöм орган, Уджтасса мероприятиеяс збыльмöдöмын кывкутысь, Коми Республикаса йöзöс уджöн могмöдöмöн веськöдланін:

быд лун видзöдö Уджтас олöмö пöртöм бöрся да веськöдлö сыöн;

пöртö олöмö федеральнöй бюджетысь финасируйтöмöн Уджтасса мероприятиеяс;

нуöдö Уджтас збыльмöдöмлысь мониторинг да урчитöм ногöн дасьтö сійöс олöмö пöртöм йылысь юöр да отчётъяс;

дасьтö Уджтас корректируйтöм кузя вöзйöмъяс;

бурмöдö Уджтас збыльмöдан механизм;

видзöдö, колана ногöн-ö да торъя мог вылö-ö видзсьö Уджтас олöмö пöртöм вылö сетöм сьöмыс, ас кадö-ö да тырвыйö-ö збыльмöдсьö сыöн индöм мероприятиеясыс.

Коми Республикаса йöзöс уджöн могмöдöмöн веськöдланін быд квартал, отчётнöй квартал бöрын локтан тöлысся 15 лунысь оз сёрджык, сетö Удж да йöзöс уджöн могмöдан федеральнöй службаö урчитöм форма серти консолидируйтöм бюджетлöн рöскод йылысь отчёт.

VI. Уджтас сьöмöн могмöдöм

Уджтасса мероприятиеяс збыльмöдöны сьöмöн федеральнöй бюджетысь. Уджтас финасируйтан ыдждаыс 1923185,92 шайт.

Сьöм рöскодыс, мый колö уджтöмалысь гражданалы асьнысö уджöн могмöдöмын отсöг сетöм вылö (Уджтас дорö 2 содтöд), артавсьö «Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн бюджетъяслы федеральнöй бюджетысь 2010 да 2011 воясын субсидияяс сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм серти.

Сы серти, кутшöм серпасыс удж рынокын, позьö Коми Республикаса муниципальнöй юкöнъясын участвуйтысьяслысь лыдпасъяссö вежлавны да Уджтас ставнас финансируйтöмын финансируйтан мындасö лöсялöмöн корректируйтны.

VII. Уджтаслысь бурлун донъялöм.

Уджтаслöн торъя мога индикаторъяс (петкöдланторъяс)

Уджтасса мероприятиеяс збыльмöдöмыс содтас позянлунсö уджалысьяслысь, кодъясöс вермасны асьнысö могмöдны уджöн, да чинтас Коми Республикаса удж рынокын ёсьлунсö.

Уджсикас збыльмöдöм бöрын могмöдасны уджöн ичöт предпринимательство юкöнын да асьнысö могмöдасны уджöн уджтöмалысь граждана лыдысь 32 морт.

Уджтаслöн торъя мога индикаторъяс (петкöдланторъяс)

|  |  |  |
| --- | --- | --- |
| Петкöдлантор (индикатор) | Мурталан единица | 2010 во (прогноз) |
| Уджтöмалысь граждана лыд, кодъяслы федеральнöй бюджетысь 2009 вося видзтöм сьöм тшöт весьтö сетöма государствосянь отсöг | морт | 32 |

«2009 вося видзтöм сьöм тшöт весьтö

Коми Республикалöн удж рынокын

ёсьлун чинтöм кузя содтöд мероприятиеяс

збыльмöдöм (2010 во вылö)»

торъя мога республиканскöй уджтас дорö

1 СОДТÖД

**Уджтöмалысь гражданалы асьнысö уджöн могмöдöм вылö отсöг сетöм**

|  |  |  |  |
| --- | --- | --- | --- |
| Муниципальнöй юкöн | Уджтöмалысьяс лыдысь ассьыныс делö восьтысь граждана лыд, морт | ОКВЭД серти удж сикас | Сьöм мында (сюрс шайт) |
| 1 | 2 | 3 | 4 |
| «Койгорт» муниципальнöй район | 7 | Видз-му овмöс, вöралан да вöр овмöс – 2, парикмахерскöй да мичмöдчан салонъясын услугаяс сетöм – 1, транспорт да связь – 1, чери кыйöм да чери видзöм – 1, мукöд коммунальнöй, социальнöй да персональнöй услугаяс сетöм – 1, авторанспорт, личнöя вöдитчан мукöд олан предметъяс дзоньталöм – 1 | 416539,2 |
| «Кöрткерöс» муниципальнöй район | 5 | Видз-му овмöс, вöралöм да вöр овмöс – 4, быт услугаяс сетöм – 1 | 298995,5 |
| «Луздор» муниципальнöй район | 6 | Видз-му овмöс – 5, обрабатывайтан промышленносьт – 1 | 358794,6 |
| «Мылдiн» муниципальнöй район | 8 | Видз-му овмöс, вöралан да вöр овмöс – 4, паськöм вурöм – 1, мукöд коммунальнöй, социальнöй да персональнöй услугаяс сетöм – 1, стрöитчöм – 1, му вывтi ветлан транспорт вылын удж - 1 | 478392,8 |
| «Кулöмдiн» муниципальнöй район | 6 | Видз-му овмöс, вöралöм да вöр овмöс – 6 | 360848,82 |
| **Ставыс** | **32** |  | **1913570,92** |

«2009 вося видзтöм сьöм тшöт весьтö

Коми Республикалöн удж рынокын

ёсьлун чинтöм кузя содтöд мероприятиеяс

збыльмöдöм (2010 во вылö)»

торъя мога республиканскöй уджтас дорö

2 СОДТÖД

«Коми Республикалöн удж рынокын ёсьлун чинтöм кузя содтöд мераяс» торъя мога республиканскöй уджтаслöн мероприятиеяс (кутшöмъясöс лоö збыльмöдöма торъя мог вылö сетöм субсидияясысь бöр бергöдöм сьöм коляс тшöт весьтö, мый абу видзöма 2009 воын) финасируйтан

**ЫДЖДАЛÖН РÖШТШÖТ**

|  |  |  |
| --- | --- | --- |
| Показатель ним | Мурталан единица | Лыдпас |
| I. Уджтöмалысь гражданалы асьнысö уджöн могмöдöм вылö отсöг сетöм | | |
| Уджтöмалысь гражданаöс асьнысö уджöн могмöдöм кузя мероприятиеясын участвуйтысьяслöн лыд | морт | 32 |
| Уджтöмалöм кузя медыджыд пособиелöн 12 пöвста ыджда | шайт | 58800 |
| Банковскöй услугаясысь мынтысян ыджда | шайт | 31970,92 |
| Уджтöмалысь гражданалы ичöт предпринимательство сöвмöдöм да асьнысö уджöн могмöдöм вылö субсидияяс ыджда (32х58800+31970,92) | шайт | 1913570,92 |
| II. Уджтасса мероприятиеяс юöр сетöмöн збыльмöдöм вылö рöскод | | |
| Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн бюджетъяслы федеральнöй бюджетысь 2010 да 2011 воясын субсидияяс сетан правилöяслöн 14 пункт серти, Уджтасса мероприятиеяс юöр сетöмöн збыльмöдöм вылö рöскодсö арталöма Уджтас финансируйтан став ыдждаысь 0,5% мында | шайт | 9615 |
| Уджтас кузя | шайт | 1923185,92 |

Исакова 12 279 пас